ৰাষ্ট্ৰপতিৰ ভাষণৰ ধন্যবাদসূচক ভাষণত মোদীয়ে ক'ৰ'ণাৰ পৰা আৰম্ভ কৰি কৃষি আইনলৈকে কেইবাটাও বিষয় সামৰি লয়।
কংগ্ৰেছৰ সাংসদ অধীৰ ৰঞ্জন চৌধুৰীয়ে চিঞৰ বাখৰ কৰি মোদীৰ ভাষণত বাধা আৰোপ কৰাত উপায়ন্তৰ হৈ কিছু সময়ৰ বাবে মোদীয়ে ভাষণ বন্ধ কৰি বহি পৰিবলগীয়া পৰিস্থিতিৰ সৃষ্টি হয়।
মোদীয়ে এইবাৰ কঢ়া ভাষাত চৌধুৰীক সমালোচনা কৰি কয় যে কংগ্ৰেছে কেৱল কৃষি আইনৰ ৰং নিৰূপন কৰাতহে ব্যস্ত আছে।
এই আইনে দেশত প্ৰচলিত মাণ্ডি ব্যৱস্থাত আজিলৈকে বিৰূপ প্ৰভাৱ পেলোৱা নাই বুলি মন্তব্য কৰি মোদীয়ে কয় যে আইন কেইখন হোৱাৰ ফলত কৃষকে এতিয়া উৎপাদিত শস্যৰ নূন্যতম সমৰ্থন মূল্য পূৰ্বতকৈ বেছিকৈহে পাব।
তেওঁ কোনো পৰিস্থিতিতে দেশৰ কৃষকসকলৰ ক্ষতি হ'বলৈ দিয়া নহ'ব বুলি দৃঢ়তাৰে কয়। ভাষণ প্ৰসংগতে মোদীয়ে কয় যে কোভিডৰ বিৰুদ্ধে জয়ী হোৱাত ভাৰত সফল হৈছে।
